Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства от фонд „Солидарност“ на ЕС /* COM/2011/0792 окончателен */





ОБЯСНИТЕЛЕН МЕМОРАНДУМ Междуинституционалното споразумение от 17 май 2006 г.[1] позволява мобилизирането на фонд „Солидарност“ на Европейския съюз в рамките на годишен таван от 1 милиард EUR над съответните функции от финансовата рамка. Условията за финансиране от фонда са подробно изложени в Регламент (ЕО) № 2012/2002 на Съвета[2]. Въз основа на подаденото от Испания заявление за помощ от фонда след земетресението в регион Murcia и на подаденото заявление от Италия след наводнения общата оценка на нанесените щети възлиза на: || || || || || (EUR) || Приети преки щети || Праг || Сума на база 2,5 % || Сума на база 6 % || Общ размер на предложената помощ от страна на ЕС Испания– земетресение в Lorca || 842,838 милиона || 3 536 милиона || 21 070 950 || - || 21 070 950 Наводнение във Veneto || 676 357 милиона || 3 536 милиона || 16 908 925 || - || 16 908 925 Общо || || || || || 37 979 875 Като отчита констатираното при прегледа на заявленията[3] и максималния възможен размер на безвъзмездните средства от фонда, както и възможностите за преразпределяне на бюджетните кредити по нуждаещата се от допълнителни разходи функция, Комисията предлага да се мобилизират средства от фонд „Солидарност“ на Европейския съюз в размер на общо 37 979 875 EUR, които следва да се заделят за функция 3б от финансовата рамка. С представянето на настоящото предложение за мобилизиране на средства от фонда Комисията започва опростената тристранна процедура съгласно изискванията на точка 26 от Междуинституционалното споразумение от 17 май 2006 г., за да се получи съгласието на двата клона на бюджетния орган относно необходимостта да се използва фондът и относно размера на необходимите средства. Комисията приканва всеки клон на бюджетния орган да информира другия клон и Комисията за своите намерения. В случай на несъгласие от страна на който и да е от двата клона на бюджетния орган ще бъде свикана официална тристранна среща. За да бъдат вписани в бюджета за 2011 г. конкретни бюджетни кредити за поети задължения и за плащания, Комисията ще представи проект на коригиращ бюджет (ПКБ) съгласно изискванията на точка 26 от Междуинституционалното споразумение от 17 май 2006 г. Предложение за РЕШЕНИЕ НА ЕВРОПЕЙСКИЯ ПАРЛАМЕНТ И НА СЪВЕТА относно мобилизирането на средства от фонд „Солидарност“ на ЕС ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ, като взеха предвид Междуинституционалното споразумение от 17 май 2006 г. между Европейския парламент, Съвета и Комисията за бюджетната дисциплина и доброто финансово управление[4], и по-специално точка 26 от него, като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз[5], като взеха предвид предложенията на Комисията[6], като имат предвид, че: (1) Европейският съюз създаде фонд „Солидарност“ на Европейския съюз („фондът“) в израз на солидарност с населението от регионите, засегнати от бедствия. (2) Междуинституционалното споразумение от 17 май 2006 г. позволява мобилизиране на средства от фонда в рамките на годишния таван от 1 милиард EUR. (3) Регламент (ЕО) № 2012/2002 съдържа разпоредбите, съгласно които могат да бъдат мобилизирани средства от фонда. (4) Испания внесе заявление за мобилизиране на фонда във връзка с бедствие, причинено от земетресение, а Италия внесе заявление за мобилизиране на фонда във връзка с бедствие, причинено от наводнение,. ПРИЕХА НАСТОЯЩОТО РЕШЕНИЕ: Член 1 За общия бюджет на Европейския съюз за 2011 финансова година фонд „Солидарност“ на Европейския съюз се мобилизира за осигуряване на сумата от 37 979 875 EUR под формата на бюджетни кредити за поети задължения и бюджетни кредити за плащания. Член 2 Настоящото решение се публикува в Официален вестник на Европейския съюз. Съставено в Брюксел на […] година. За Европейския парламент За Съвета Председател Председател [1] ОВ С 139, 14.6.2006 г., стр. 1. [2] ОВ L 311, 14.11.2002 г., стр. 3. [3] Съобщение до Комисията SEC(2011) 1383 относно заявлението за мобилизиране на фонд „Солидарност“ на Европейския съюз, представено от Испания, и Съобщение до Комисията SEC(2011) 1373 относно заявлението за мобилизиране на фонд „Солидарност“ на Европейския съюз, представено от Италия. [4] OВ C 139, 14.6.2006 г., стp. 1. [5] ОВ L 311, 14.11.2002 г., стр. 3. [6] OВ C […], […] г., стр. […] и OВ C […], […] г.